53. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΑΜΥΝΑΣ Αριθ. Φ. 092/235631 της 9 Αυγ./27 Οκτ. 1982 (ΦΕΚ Β΄ 853) Καθορισμός αξίας υλικών και εφοδίων κατά κατηγορία και είδος που δεν χρεώνονται στους αντίστοιχους λογαριασμούς λογιστικής παρακολουθήσεώς τους και αυτών που διαγράφονται κατά το χρόνο χορηγήσεώς τους. Μη χρεούμενα υλικά Άρθρ.1.–Δεν απαιτείται χρέωση στα προβλεπόμενα, από τους σχετικούς Κανονισμούς και διαταγές, Λογιστικά Βιβλία Εφοδιασμού – Διαχειρίσεως των εξής Υλικών και Εφοδίων: Σελ. 1290,546(ζ) Τεύχος 1391 Σελ. 16 α)Αναλώσιμα υλικά και εφόδια που αγοράζονται, από την εγχώρια αγορά, από τις Μονάδες που υποστηρίζονται εφοδιαστικά, όταν η τιμή κατά μονάδα μετρήσεως δεν υπερβαίνει τις 1.000 δραχμές και εφ’ όσον τα υλικά προορίζονται για καλύψη άμεσων και συγκεκριμένων αναγκών των Μονάδων για χρονική περίοδο όχι μεγαλύτερη των 30 ημερών.  β)Μη αναλώσιμα υλικά που αγοράζονται από την εγχώρια αγορά, από τις μονάδες που υποστηρίζονται εφοδιαστικά, όταν η τιμή κατά μονάδα μετρήσεως δεν υπερβαίνει τις 1.500 δραχμές και εφ’ όσον αυτά προορίζονται για άμεση χρησιμοποίηση με σκοπό την κάλυψη συγκεκριμένων αναγκών των Μονάδων. γ)Αναλώσιμα υλικά και εφόδια που χορηγούνται από Εφοδιαστικά Κέντρα και παραλαμβάνονται από Μονάδες που υποστηρίζονται εφοδιαστικά αλλά δεν έχουν Λογιστήριο Υλικών, όταν η τιμή κατά μονάδα μετρήσεως δεν υπερβαίνει τις 1.000 δραχμές. δ)Μη αναλώσιμα υλικά που χορηγούνται από εφοδιαστικά Κέντρα και παραλαμβάνονται από Μονάδες που υποστηρίζονται εφοδιαστικά αλλά δεν έχουν Λογιστήριο Υλικών, όταν η τιμή κατά μονάδα μετρήσεως των υλικών δεν υπερβαίνει τις 1.500 δραχμές. ε)Αναλώσιμα υλικά και εφόδια που χορηγούνται από εφοδιαστικά Κέντρα, στις υποστηριζόμενες εφοδιαστικά Μονάδες και στη συνέχεια στις Μερικές Διαχειρίσεις, όταν η τιμή κατά μονάδα μετρήσεως δεν υπερβαίνει τις 1.000 δραχμές και εφ’ όσον αυτά προορίζονται για κάλυψη συγκεκριμένων αναγκών των Μονάδων για χρονική περίοδο που καθορίζεται με Διαταγές των Γενικών Επιτελείων των Κλάδων ΕΔ, η οποία όμως, χρονική περίοδος, δεν πρέπει να είναι μεγαλύτερη των 30 ημερών. στ)Μη αναλώσιμα υλικά που χορηγούνται από Εφοδιαστικά Κέντρα, στις υποστηριζόμενες εφοδιαστικά Μονάδες και στη συνέχεια στις Μερικές Διαχειρίσεις, όται η τιμή κατά μονάδα μετρήσεως δεν υπερβαίνει τις 1.500 δραχμές και εφ’ όσον αυτά προορίζονται για άμεση χρησιμοποίηση με σκοπό την κάλυψη συγκεκριμένων αναγκών των Μονάδων. Σύμφωνα με την παρ. 1 του άρθρ. 1 της Φ. 092.5/49 /307251/2 – 31 Οκτ. 1986 (ΦΕΚ Β΄ 748) απόφ. Υπ. Εθν. Άμυνας τα ποσά των άνω περιπτ. α΄, γ΄ και ε΄ αναπροσαρμόστηκαν από 1.000 δρχ. σε 2.000 δρχ. και των β, δ και στ αναπροσαρμόστηκαν από 1.500 σε 3.000 δρχ. Επίσης σύμφωνα με την με αριθ.Φ.600/295572/21 Μαϊου-7 Ιουν. 1995 (ΦΕΚ Β΄502), απόφ. Υπ. Εθν. Άμυνας τα ποσά των ανωτέρω περίπτ. α, γ΄ και ε΄, αναπροσαρμόσθηκαν και πάλι από 2000 σε 7000 δρχ. των δε περίπτ. β΄, δ΄, και στ΄, από δρχ. 3000 σε δρχ. 10.000. 36.Π.α.51-53 Οικονομική Μέριμνα Ενόπλων Δυνάμεων Διαγραφή, Δικαιολόγηση Υλικών και Εφοδίων Άρθρ.2.–1.Με την εισαγωγή, στις αποθήκες των υλικών και εφοδίων των παρ. (α) και (β) του άρθρ. 1δεν θα εκδίδονται τα προβλεπόμενα δικαιολογητικά χρεώσεως, αλλά πάνω στην έκθεση γενομένης δαπάνης, που συνοδεύει τα τιμολόγια ή τις αποδείξεις, θα βεβαιώνεται η παραλαβή και χορήγηση των υλικών για ικανοποίηση άμεσων αναγκών της Μονάδος επίσης δε και η μη χρέωση των υλικών στα Λογιστικά Βιβλία της Διαχειρίσεως. 2.Η διαδικασία της προηγουμένης παραγράφου θα τηρείται ανεξάρτητα από τον αριθμό των αγορών του αυτού είδους που γίνονται μέσα στο μήνα, και θα εφαρμόζεται μόνο από τις Μονάδες που υποστηρίζονται εφοδιαστικά όχι όμως και από τις Μονάδες Εφοδιασμού (Εφοδιαστικά Κέντρα). 3.Για τα υλικά των παρ. γ και δ του άρθρ. 1 θα εκδίδονται κανονικά δικαιολογητικά δοσοληψιών τα οποία θα ευρετηριάζονται και θα υπογράφονται από τα αρμόδια διαχειριστικά όργανα της Μονάδος που παραλαμβάνει τα υλικά χωρίς όμως τα δικαιολογητικά να καταχωρούνται στη χρέωση των Λογιστικών Βιβλίων της Μονάδος. 4.Για τα υλικά των παρ. ε και στ του άρθρ. 1, με τη χορήγησή τους, θα εκδίδονται τα προβλεπόμενα δικαιολογητικά εσωτερικών δοσοληψιών τα οποία θα χρησιμοποιούνται για την πίστωση των Λογιστικών βιβλίων της Γενικής Διαχειρίσεως. Για τη δικαιολόγηση των υλικών αυτών θα καταχωρείται επί των δικαιολογητικών πράξη με την οποία θα βεβαιώνεται η παραλαβή, χορήγηση και ανάλωση των υλικών για ικανοποίηση άμεσων αναγκών της Μονάδος όπως και η μη χρέωση των υλικών στα Λογιστικά Βιβλία της οικείας μερικής Διαχειρίσεως, χωρίς να απαιτείται ιδιαίτερη δικαιολόγηση με πρωτόκολλα αναλώσεως. 5.Η διαδικασία της προηγουμένης παρ. 4 θα εφαρμόζεται μόνο για τις εσωτερικές δοσοληψίες των Μονάδων όχι όμως και για τις δοσοληψίες μεταξύ Μονάδων Εφοδιασμού και των υποστηριζομένων εφοδιαστικά Μονάδων οπότε θα γίνεται κανονική χρεωπίστωση. Εξαιρέσεις Άρθρ.3.–1.Από τη διαδικασία δικαιολογήσεως που καθορίζεται με την παρούσα εξαιρούνται οι εξής κατηγορίες υλικών και εφοδίων: α)Τρόφιμα – Χαρτονομή. β)Καύσιμα – Ελαιολιπαντικά. γ)Πυρομαχικά – Εκρητικές Ύλες. δ)Ιματισμός. ε)Είδη κλινοστρωμνής, επιπλώσεως και εξοπλισμού γραφείων. στ)Μηχανήματα γενικά. ζ)Όργανα, συσκευές και εργαλεία γενικά. η)Μη αναλώσιμα ανταλλακτικά οχημάτων, γενικής χρήσεως, μηχανημάτων, αεροσκαφών και πλοίων γενικά. θ)Υγειονομικό υλικό γενικά. Με την παρ. 2 άρθρ. 1 της Φ. 092. 5/49/307251/2 – 31 Οκτ. 1986 (ΦΕΚ Β΄ 748) απ. Υπ. Εθν. Άμυνας στην άνω περιπτ. θ΄ υπάχτηκαν το υγειονομικό υλικό γενικά εκτός από τα αναλώσιμα ανταλλακτικά ηλεκτρουγειονομικών οργάνων του πίνακα της αποφάσεως αυτής που εμπίπτουν στα χρηματικά όρια των περιπτ. α, β, γ, δ, ε και στ του άνω άρθρ. 1. ι)Λυχνίες κοινής εμπορικής χρήσεως ηλεκτρονικών και τηλεπικοινωνιακών μέσων. 2.Με Διαταγές των Γενικών Επιτελείων των Κλάδων είναι δυνατός ο καθορισμός εξαιρέσεων και άλλων υλικών πέρα από τα αναγραφόμενα στην προηγουμένη παράγραφο. Καθορισμός Τιμών Άρθρ.4.–Για τον καθορισμό της τιμής των υλικών και εφοδίων θα λαμβάνωνται υπ’ όψη, οι τελευταίες τιμές των καταλόγων και των διορθωτικών φυλλαδίων για τα υλικά που παραλαμβάνονται από τις συμμαχικές Αρχές, για δε τα υλικά που προμηθεύονται από το εμπόριο η τιμή της τελευταίας αγοράς. Όργανα – Οδηγίες Εφαρμογής Άρθρ.5.–Με Διαταγές των Γενικών Επιτελείων είναι δυνατόν να καθωρίζωνται κάθε φορά τα αρμόδια όργανα για την βεβαίωση και δικαιολόγηση των μη χρεουμένων υλικών και οι αναγκαίες οδηγίες για την εφαρμογή της παρούσης. Ισχύς Άρθρ.6.–Η ισχύς της παρούσης αρχίζει με τη δημοσίευσή της στην Εφημερίδα της Κυβερνήσεως, οπότε παύει να ισχύει η αριθ. Φ. 092/323391/ 28.7.80 απόφαση για το ίδιο αντικείμενο. 